《夜意》
宋代·陈襄

薰炉香烬蕙烟沈，凛冽寒生翡翠衾。
月国音尘千里绝，仙山楼阁五云深。
离怀暗耿金壶漏，独梦多惊玉女碪。
骑省中郎才调逸，拟将文笔赋秋心。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。